О Т Ч Е Т

ЗА ДЕЙНОСТТА НА НАРОДНО ЧИТАЛИЩЕ „СВЕТЛИНА-1932”СЕЛО ТАМАРИНО,ОБЩИНА СТРАЛДЖА ,ОБЛАСТ ЯМБОЛ ЗА 2018 год.

УВАЖАЕМИ ДАМИ И ГОСПОДА,

Българското читалище е мястото ,в което се поддържат живи българските традиции,мястото ,в което малките деца научават от бабите и дядовците за бита,културата,прекрасните песни ,тук се пламва и завинаги остава в сърцата ни и огънчето на българщината.

Дейността на читалището е съпричастна с обществения и културен живот в селото ни и общината.Всички мероприятия и тържества се организираха от работниците в читалището –Стойка Маринова и Недялка Господинова подпомагани от Читалищното настоятелство.

Основните цели и задачи през изминалата година бяха:

1. Обогатяване културния живот на селото.
2. Запазване и развитие на читалищните дейности свързани с разпространението и съхраняването на автентичния фолклор.
3. Предоставяне на компютърна и интернет услуги на населението.

ОСНОВНИ ДЕЙНОСТИ И МЕРОПРИЯТИЯ

БИБЛИОТЕЧНА ДЕЙНОСТ:

Поддържа и обогатява библиотеката и библиотечният фонд.

Подобрява работата с читателите и потребителите.

Библиотеката е на пълен работен ден,което дава възможност за ползване на библиотечния фонд и интернет услугите.Интернета е безплатен.Относно потребителите ще изкажа своето съжаление,че все по-малко хора четат книги и посещават компютърната зала.

Книжният фонд на читалището е 6500 тома книги.Регистрираните читатели през последната година са 42,от които -10 до 14 години,14 от други населени места и едва 18 читатели от нашето село.

Заетите библиотечни материали са 592 броя , посещенията в библиотеката и компютърната зала са 960.

Новите книги са 180 и то от дарителите:Боряна Павлова,две семейства от град Ямбол,доктор Гаджалова от гр.Сливен,Желязка Стоянова,Янка Стоянова,Христинка Христова.

ХУДОЖЕСТВЕНА САМОДЕЙНОСТ И МЕРОПРИЯТИЯ НА ЧИТАЛИЩЕТО

В отчета ще спомена по значимите мероприятия през тази година понеже много от празниците са актуални за всяка година и се повтарят.

Първият празник с който започва годината е Денят на родилната помощ-Бабин ден който празнуваме с медицинските работници и отдаваме нашето уважение и благодарност към доктор- Димитров и медицинския фелдшер Атанасов .На Трифон Зарезан група мъже посетиха лозови масиви и си направиха весел празник в барчето .

Традиция е от няколко години на 1 март да закичваме населението с мартеници за здраве и берекет, а на ТРЕТИ март група самодейци бяха на тържественото честване от ОСВОБОЖДАВАНЕТО НА БЪЛГАРИЯ ОТ ТУРСКО РОБСТВО И СРЕЩАТА С ГОЛЕМИЯ АРТИСТ ВАСИЛ МИХАЙЛОВ.

Денят на жената беше вълнуваш за всички жени ,а кметът на общината господин Киров им подари цветя.На 22 март направихме излет сред природата и после почерпката беше в пенсионерския клуб.На Великден изложбата от шарените великденски яйца и козунаци БЕШЕ ДЕГУСТИРАНА ОТ МЪЖЕТЕ ,а жените доказаха своите готварски способности.Децата от нашето село чрез своите рисунки внесоха живот в читалището ,а читалищното настоятелство им направи хубава почерпка.

Децата на Тамарино,макар,че са малко на брой на 1 юни рисуваха с

Желание на тема”Детство без граници”-за всички участници имаше лакомства от Читалищното настоятелство и бяха отразени в Общинския вестник на Стралджа.

Фолклорната певческа група имаше много изяви и получи награди:Първо място от град Камено,Златен медал за обичаите от Карнобат.Изнесоха концертна програма в село Саранско на 8 септември и на 15 септември в Тамарино .Много вълнуващо беше тържественото честване на юбилейните златни сватби на семействата Вълчеви и Петрови.На това мило тържество присъстваха децата и внуците на юбилярите,поднесени им бяха подаръци и цветя от общинското ръководство на град Стралджа в лицето на Кмета -господин Киров и секретарят на общината Росица Стойкова.СтойкаМаринова беше подготвила фотоколажи на семействата като подарък от читалищното настоятелство,с което предизвика сълзи в очите на юбилярите щом видяха снимките от сватбите си, Никол Николаева -от град Ямбол взриви публиката със своите изпълнения . Малките танцьорки на народни танци и солистките на народни песни от състава „Въжички” град Стралджа оставиха много приятни спомени със своите изпълнения,понеже очароваха всички присъстващи на тържеството.

Жените от певческата група се явиха в градовете :,Средец,от Карнобат-получиха Златен медал за представените народни обича, но той не достигна до нас ,по неизвестни за нас причини,в град Камено за песните

бяхме отличени с първо място и парична награда, в град Айтос добре представили се. Изнесохме два концерта.На 8 септември в с.Саранско и на 15 септември в село Тамарино.

Празнуваме Деня на семейството на 21 ноември и Новата година посрещаме на 31 декември в пенсионерския клуб.

От 2018 година имаме изградена група за пресъздаване на народни обичаи съвместно със с.Саранско и се явихме с пресъздаването на обичаите в град Карнобат.

Отчитаме,че въпреки трудностите и финансовите проблеми ,направеното от служителите към читалището не е малко,но се надяваме, че може да бъде още по-добре ,като привлечем повече участници в мероприятията през

2019 година за по-добри резултати.

Благодаря Ви,още веднъж ,че днес сме заедно и да се надявам, че ще

продължим изградените с годините традиции.

Секретар на читалището: ……… Председател на ЧН:…………….

/Стойка Маринова/ /Недялка Илиева/